En motorcykelbetjent er kørt til sygehuset med åbent benbrud efter han blev ramt af en bus kort før klokken 15 på Tingvej i Vodskov. Motorcyklen er totalskadet.

Klokken 14.55 ramte en bus en motorcykelbetjent på Tingvej i Vodskov. Betjenten har fået et åbent brud på benet og er kørt til sygehuset med ambulance. Motorcyklen er totalskadet. Det er endnu uvist, hvad der helt præcist forårsagede uheldet, men motorcykelbetjenten blev ramt af en bus, som svingede ud fra en sidevej.